ગાઝિયાબાદ: અારુષિ હેમરાજ હત્યાકાંડમાં ડાસના જેલમાં અાજીવન કેદની સજા કાપી રહેલાં માતા-પિતા ડો. રાજેશ તલવાર અને ડો. નૂપુર તલવારે ગુરુવારે હાઈકોર્ટમાંથી મુક્ત થયાના અાદેશ બાદ શુક્રવારે જેલમાં તમામ વસ્તુઅોનું દાન કરી દીધું. ડો. નૂપુર તલવારે લગભગ ચાર વર્ષની જેલ દરમિયાન જેલમાં મેળવેલી તમામ વસ્તુઅો જેલ અને કેદીઅોને દાનમાં અાપી દીધી. ડો. નૂપુરે ચિકિત્સા સંબંધી અને અન્ય કામ ન કર્યાં પરંતુ ડો. રાજેશે કેદીઅોનો ઉપચાર કર્યો. જો કે અા બંનેની મુક્તિ હજુ સોમવાર સુધી નહીં થઈ શકે. નૂપુરે શુક્રવારે સવારનો મોટા ભાગનો સમય પૂજા પાઠ અને કેદીઅો સાથે વાતચીતમાં વિતાવ્યો. જ્યારે ડો. રાજેશ પોતાના નિર્ધારિત સમયે પોતાના ૧૦ વાગે ડેન્ટલ કેર પર અાવીને બેસી ગયા.